«Մենք կարծես երկրորդական նշանակություն ունեինք էնտեղ, ավելի շատ PR-ի տպավորություն էր թողնում էնտեղ, շատ պաշտոնական անձինք էին հրավիրված, որն ավելորդ անհարմարություն էր բերում, եւ կարծես մենք ուղղակի մարդաքանակ լինեինք էնտեղ»,- մեզ հետ զրույցում դժգոհեց ուսանողներից մեկը, ով իր կապույտ դիպլոմի պատճառով այդ օրը չէր երդվել։ Մեկ ուրիշ ուսանող էլ ՖԲ-ում գրառում էր կատարել՝ նշելով․ «Ես չեմ երդվել այդտեղ, որովհետեւ երդվեի ես, թե չէ, դա ոչ մեկը չէր նկատի: Ես չեմ երդվել, որովհետեւ տվյալ երդումն իդեոլոգիա է, իսկ իդեան ամենաթանկն է եւ չի իրականացվում նման ճոխ, բայց դատարկ միջավայրում: Ես չեմ երդվել, որովհետեւ իմ դիպլոմը կապույտ է: Ես չեմ երդվել այդ օրն այդտեղ, որովհետեւ ես որպես բժիշկ ինձ չէի զգում տվյալ միջավայրում: Ես չեմ երդվել այդտեղ, այդ օրը, որովհետեւ մարդիկ եկել էին վարչապետին տեսնելու, ոչ թե ուսանողների երդում լսելու…»։